.223 Remington

DoareKalibr.223 / 5,56 mmDoare korf an douilhezkreuzenn, boutailhDoare skeiñe-kreizBro orinMuzulioùØ bannadell5,70 mmØ trogleuziñ5,56 mmØ kolier6,43 mmØ skoaz9 mmØ korf an douilhez9,55 mmØ strad9,60 mmTevder ar strad9,58 mmHirder an douilhez44,70 mmHirder ar gartouchenn57,40 mmPerzhioù allPouez ar vannadell4 da 5 gTizh mont e-maez V0838 da 988 m/sGwask ar gazoù d'ar muiañ4.300 barEnergiezh ar vannadell1.664 da 1.790 JEmorsSRLezennRummad e Bro-C'hallB
Ar .223 Remington zo ur gartouchenn skoet en he c'hreiz diorroet etre 1957 ha 1959 gant Eugene Stoner er memes mare hag ar fuzuilh-arsailh AR-15, evit respont d'an arme stadunanat, a glaske ur munision armoù-skoaz bihanoc'h e galibr evit ar 7,62 mm NATO. Ar munisionoù 5,56 × 45 mm NATO eo stummoù milourel an .223 Remington.

 Istor ha deskrivadur 
Evit sevel an .223 Remington e voe labouret diwar ur gartouchenn .222 Remington. Hiraet e voe he douilhez eus 1,52 mm ha berraet he c'holier eus 3,8 mm. A-drugarez da se e veze brasoc'h endalc'h an douilhez, hag uheloc'h gwask ar gazoù (500 bar ouzhpenn) MALFATTI René, Manuel de Rechargement N°6, Crépin-Leblond, 2004, ISBN 2-7030-0235-1, p. 91 . .222 Special e oa anvet ar gartouchenn nevez-savet betek 1959, ha .223 Remington goude evit chom hep droukveskañ anezhi gant he c'hartouchenn-vamm war ar marc'had sivil POPENKER Maxim, 5.56×45 NATO, .223 Remington, Modern Firearms (lennet d'an 20/12/2025).

 Disheñvelderioù gant ar 5,56 mm NATO 
Ar munision 5,56 mm NATO zo peuzheñvel ouzh an .223 Remington, met ur boled ispisial SS 109 savet gant an FN Herstal a zo ennañ .223 Remington ------ 5,56 MM NATO, Arme et Passion (lennet d'an 20/12/2025), ha gouest eo an armoù kambret evitañ da anduriñ ur gwask gazoù uheloc'h. AbaIamour da se e c'haller implijout kartouchennoù .223 Remington en un arm savet evit ar 5,56 mm NATO, met dañjerus eo ar c'hontrol CASSIDY Daphane, Understanding 223 vs. 5.56: Are They Interchangeable?, NSSF, 07/03/2025 (lennet d'an 20/12/2025) What is the difference between 5.56 NATO and 223 Rem ammunition?, Hornady Law Enforcement (lennet d'an 20/12/2025). Azasaetoc'h eo ar gartouchenn vilourel d'an armoù aotomatek ivez.

 Implij 
Ur munision poblek eo er Stadoù-Unanet, e-lec'h ma vez marc'had-mat. Eno e vez implijet evit chaseal loened krenn pe vras GARTH Morgan, Is the .223 Remington Enough to Hunt Big Game?, Shooting Times, 13/08/2025 (lennet d'an 20/12/2025). E Bro-C'hall e voe berzet d'ar siviled betek ar bloavezhioù 2010 peogwir e veze gwelet evel ur munision brezel. Dibaoe emañ er rummad B : gellet a ra bezañ implijet gant tennerien sport dezhe un aotre, met ar chaseourien n'hallont ket. Eno eo poblekoc'h ar munision .222 Remington.

 Daveennoù 

Rummad:Kalibroù armoù-tan
Rummad:Munisionoù Belgia